Dārza iela (Rīga)
Šis raksts ir par ielu Rīgā. Par citām jēdziena Dārza iela nozīmēm skatīt nozīmju atdalīšanas lapu. Dārza iela ir iela Rīgā, Kurzemes rajonā, Dzirciema apkaimē. Mūsdienās vēsturiskā Dārza iela ir pārtraukta ar Rīgas Stradiņa universitātes ēku kompleksu, Dzirciema ielu un daudzstāvu ēku masīvu, bet ielas daļa, kas atrodas uz rietumiem no Dzirciema ielas, ir pārdēvēta par Usmas ielu. Atlikušās Dārza ielas garums ir 390 metri un tā visā garumā ir klāta ar asfalta segumu.